Neuvoston asetus (ETY) N:o 872/84, annettu 31 päivänä maaliskuuta 1984, lampaanlihan tuottajille myönnettävää tukea koskevista yleisistä säännöistä ja asetuksen (ETY) N:o 2643/80 kumoamisesta



Virallinen lehti nro L 090 , 01/04/1984 s. 0040 - 0041

Suomenk. erityispainos Alue 3 Nide 66 s. 0003

Ruotsink. erityispainos Alue 3 Nide 66 s. 0003

Espanjank. erityispainos: Luku 03 Nide 30 s. 0080

Portugalink. erityispainos: Luku 03 Nide 30 s. 0080



NEUVOSTON ASETUS (ETY) N:o 872/84, annettu 31 päivänä maaliskuuta 1984, lampaanlihan tuottajille myönnettävää tukea koskevista yleisistä säännöistä ja asetuksen (ETY) N:o 2643/80 kumoamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80 (1), sellaisena kuin se on viimeksi muutettuna asetuksella (ETY) N:o 871/84 (2), ja erityisesti sen 5 artiklan 7 kohdan, ottaa huomioon komission ehdotuksen (3)sekä katsoo, että asetuksen (ETY) N:o 1837/80 5 artiklassa säädetään, että mahdollisen tulonmenetyksen korvaamiseksi lampaanlihan tuottajille myönnetään palkkio; on siis tarpeen täsmentää kyseisen toimenpiteen edunsaajat, emälampaiden korvauskelpoisuuden perusteiden on vastattava mahdollisimman tarkkaan lampaista ja vuohia koskevista jäsenvaltioiden tilastoselvityksistä 22 päivänä maaliskuuta 1981 annetussa neuvoston direktiivissä 82/177/ETY (4) käytettyjä perusteita ja moitteettoman hallinnon varmistamiseksi olisi säädettävä palkkion maksamisen siirrosta seuraavalle markkinointivuodelle jos yksittäisen palkkion määrä on hyvin pieni, ON ANTANUT TÄMÄN ASETUKSEN: 1 artikla Tässä asetuksessa tarkoitetaan: 1) 'lampaanlihan tuottajalla`: a) yksittäistä maatalousyrittäjää, (luonnollista henkilöä tai oikeushenkilöä), joka kasvattaa vähintään 10 emälammasta yhden jäsenvaltion alueella, lukuun ottamatta Kreikkaa, jossa vähimmäismäärä on 5 emälammasta, b) luonnollisten henkilöiden tai oikeushenkilöiden ryhmää, joka yhteisillä maatalouden tuotantovälineillä kasvattaa vähintään 10 emälammasta yhden jäsenvaltion alueella, 2) 'korvauskelpoisella emälampaalla`: kaikkia ensimmäisen kerran astutettuja tai vähintään kerran vuonineita naaraspuolisia lampaita, jotka ovat maatilalla palkkiohakemuksen jättöpäivänä, lukuun ottamatta teuraslampaita, 2 artikla Asetuksen (ETY) N:o 1837/80 5 artiklassa mainittua emälammasta kohti maksettavaa palkkiota ei makseta, ellei palkkio ole kyseisen asetuksen 26 artiklan säädetyssä menettelyssä määriteltävää summaa suurempi; päinvastaisessa tapauksessa palkkion määrä lisätään seuraavana markkinointivuonna lampaista maksettavan palkkion määrään alueella tai alueilla, joita palkkio koskee. 3 artikla Jos markkinointivuoden lopussa todetaan, että asetuksen (ETY) N:o 1837/80 5 artiklan 3 a kohdan mukaisesti maksettu ennakko on suurempi kuin kyseisenä markkinointivuonna lampaista maksettava palkkio, tämän erotuksen määrä vähennetään seuraavana markkinointivuonna epäsuotuisten maatalousalueiden tuottajille emälammasta kohti maksettavasta palkkiosta. 4 artikla Kumotaan asetus (ETY) N:o 2643/80. 5 artikla Tämä asetus tulee voimaan kolmantena päivänä sen julkaisemisesta Euroopan yhteisöjen virallisessa lehdessä. Asetusta sovelletaan vuonna 1984 alkavan markkinointivuoden alusta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä maaliskuuta 1984. Neuvoston puolesta Puheenjohtaja M. ROCARD (1) EYVL N:o L 183, 16.7.1980, s. 1 (2) EYVL N:o L 90, 1.4.1984, s. 35 (3) EYVL N:o C 62, 5.3.1984, s. 73 (4) EYVL L N:o L 81, 27.3.1982, s. 35